Socialinis pedagogas padeda įgyvendinti mokinio teisę į mokslą, siekia užtikrinti jo saugumą mokykloje bei sudaro prielaidas pozityviai vaiko ir mokinio socializacijai bei pilietinei brandai.

* Vertina socialinės pedagoginės pagalbos vaikui ir mokiniui poreikius (kartu su kitais pagalbos mokiniui specialistais), esant būtinybei gali lankytis pamokose, neformaliojo ugdymo ir kitose veiklose.
* Konsultuoja vaikus ir mokinius, jų tėvus (teisėtus globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais.
* Dalyvauja, tarpininkauja sprendžiant konfliktinius, krizinius atvejus mokykloje, ugdymo ir socialinių įgūdžių problemas.
* Numato socialinės pedagoginės pagalbos teikimo mokiniui būdus bei formas bendradarbiaudamas su klasės vadovu, tėvais (teisėtais globėjais, rūpintojais), kitais pagalbos mokiniui specialistais, socialinėmis institucijomis.
* Šviečia mokyklos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais.
* Inicijuoja ir įgyvendina prevencines veiklas bei socialinio ugdymo projektus, ugdant mokinių gyvenimo įgūdžius.